پاکستان کې تر ٢٢ میلیونه ډېر ماشومان له تعلیم محروم دي
د بشري حقونو د څار نړیواله ډله وایي ٢٢،٥ میلیونه ماشومان په پاکستان کې له زده کړو پاته دي چې اکثریت یې نجونې دي.
د دې سازمان په وینا دا په دې خاطر دي چې د پاکستان حکومت په ښونې او روزنې باندې لږ پیسې لګوي. د بشري حقونو د څار سازمان په یو تازه خپور کړي رپوټ کې ویلي چې پاکستان ٢٠٧ میلیونه نفوس لري چې د اټکل له مخې ٨٠ میلیونه یې د ښوونځي د عمر ماشومان دي. په نیویارک کې مېشت د بشري حقونو دغې ډلې په خپل رپوټ کې چې عنوان یې دی "زه باید خپلې لور ته ډوډۍ ورکړم که هغه ښوونځي ته ولېږم؟" : دغې سازمان ویلي چې پر ښوونځیو باندې د پاکستان د حکومت د کمې پانګونې تر څنګ د ښوونځیو کمبود، د ښوونځیو فیس او اړوند مسایل او همداشان اجباري زده کړې له ښوونځیو نه د ماشومانو د پاته کېدو نور دلیلونه دي. پاکستان د خپل ناخالص ملي عاید ٢،٨ فیصده په زده کړو لګوي. ، دا ډېره کمه شمېره ده، پاکستان حکومت باید په ٢٠١٧ کې د خپل ملي ناخالص عاید له ۴ نه تر ٦ فیصده پورې د په ښوونې او روزنې لګولې وای. د پاکستان نوي صدراعظم عمران خان ژمنه کړې چې ټول ماشومان په ښوونځي کې شامل شي او د معارف وزیر شفقت محمود ته یې د اصلاحاتو دنده سپارلې ده. ښاغلی محمود وایي: د بشري حقونو د څار ډلې په رپوټ کې د امنیتي اندېښنو یادونه نه ده شوې او دوی فکر کوي چې پاکستان په عمومي توګه د نجونو زده کړو ته امن هېواد دی، خو په دې هېواد کې په وروستیو کلونو کې د نجونو په لسګونو ښوونځي د سخت دریځو ډلو له لورې سوزول شوي دي. د روان کال په اپریل کې د پاکستان په شمال کې د نجونو ١١ ښوونځي وسوځول شول.